ยังเหนียว
เมื่อมีข่าวจะโยกย้ายนอกฤดูกาลครั้งใหญ่ที่กระทรวงการคลัง ทำเอาผู้บริหารระดับสูงที่อยู่ในโผนั่งกันก้นไม่ติดเก้าอี้ แถมมีชื่อ รังสรรค์ ศรีวรศาสตร์ ปลัดกระทรวงการคลัง ที่กำลังจะเกษียณอายุราชการอีก 5 เดือน ก็มักจะมีการปล่อยข่าวเปลี่ยนปลัดคลังออกมาเป็นระยะ ซึ่งเจ้าตัวก็แอบลุ้นๆ อยู่ตลอด เพราะถือเป็นปลัดที่ไม่ถูกโยกย้ายนับตั้งแต่มีคณะรักษาความสงบแห่งชาติ (คสช.) เข้ามาบริหารประเทศตั้งแต่ พ.ค.ปีก่อน
21 เม.ย. 2558

เมื่อมีข่าวจะโยกย้ายนอกฤดูกาลครั้งใหญ่ที่กระทรวงการคลัง ทำเอาผู้บริหารระดับสูงที่อยู่ในโผนั่งกันก้นไม่ติดเก้าอี้ แถมมีชื่อ รังสรรค์ ศรีวรศาสตร์ ปลัดกระทรวงการคลัง ที่กำลังจะเกษียณอายุราชการอีก 5 เดือน ก็มักจะมีการปล่อยข่าวเปลี่ยนปลัดคลังออกมาเป็นระยะ ซึ่งเจ้าตัวก็แอบลุ้นๆ อยู่ตลอด เพราะถือเป็นปลัดที่ไม่ถูกโยกย้ายนับตั้งแต่มีคณะรักษาความสงบแห่งชาติ (คสช.) เข้ามาบริหารประเทศตั้งแต่ พ.ค.ปีก่อน
งานนี้ถือว่าทำเอาผู้บริหารคลังโล่งใจไปอีกเปลาะ เพราะไม่มีวาระโยกย้ายของกระทรวงการคลังเข้า ครม.หลังประชุมเสร็จ พล.อ.ประยุทธ์ จันทร์โอชา นายกรัฐมนตรี ตอบคำถามสื่อและฝากบอกมาว่า ใครหวังจะวิ่งเต้น ขอให้ยกเลิกซะนะ
แต่ส่วนจะมีประกาศคำสั่งจากหัวหน้า คสช. อาศัยอำนาจมาตรา 44 สั่งเด้งฟ้าผ่าเหมือนปลัดกระทรวงศึกษาธิการหรือไม่ อันนี้ก็ต้องไปลุ้นกันรายวันอีกที